[Resep] Romerige hoenderlewer met lemoensap - Maroela Media
"Ek het een aand met hoenderlewer gesit en gewonder hoe ek dit 'n bietjie anders kon voorsit vir vriende wat 'n restaurant besit. Toe sien ek die lemoensap en room in die yskas. Ek het die gereg op pasta bedien. 'n Klompie maande later was ek 'n gas by hulle restaurant. Wat was my verbasing toe ek 'Pasta Nicolaas' te ete kry: My resep het groot aftrek gekry in die restaurant!" Só skryf Maroela Media-leser Nic Zwarts.
500 g skoon hoenderlewer
speserye en kruie na smaak
50-70 g botter of margarien
80 g koringmeel
300 ml vars melk
Gaan die lewer na en verwyder die galblasies wat per ongeluk agtergebly het asook enige harde vliesies.
Kook lewer gaar in lemoensap, kruie en speserye. Ek gebruik hoender-braaispesery, roosmaryn en kruinaeltjies. 'n Knippie tiemie smaak ook goed.
Maak die witsous soos jou ma (of pa) jou geleer het. Jy kan meer meel en botter gebruik vir 'n dikker sous. Meng die room in die witsous in en kook nog 'n bietjie af tot redelik dik.